বাংলাদেশের কেন্দ্রীয় ব্যাংক কবে প্রতিষ্ঠিত হয় ?
2829#0
বাংলাদেশ ব্যাংক হচ্ছে বাংলাদেশের কেন্দ্রীয় ব্যাংক। এটি বাংলাদেশ ব্যাংক অধ্যাদেশ, ১৯৭২ এর মাধ্যমে ডিসেম্বর ১৬, ১৯৭১ সালে প্রতিষ্ঠা লাভ করে। এর কার্য নির্বাহী প্রধান ‘গভর্নর’ হিসাবে আখ্যায়িত। বাংলাদেশ ব্যাংক একটি রেগুলেটরি সংস্থা এবং কার্যতঃ ‘ব্যাংকসমূহের ব্যাংক’। রাষ্ট্রের পক্ষে এটি দেশের ব্যাংকিং খাতকে নিয়ন্ত্রণ করে থাকে। দেশের মুদ্রানীতি বাংলাদেশ ব্যাংক কর্তৃক নিরূপিত হয়। এটি দেশের বৈদেশিক মুদ্রার তহবিল সংরক্ষণ করে থাকে। এছাড়া এটি বৈদেশিক মুদ্রার বিপরীতে বাংলাদেশী টাকার বিনিময় হার নির্ধারণ করে। ১ টাকা, ২ টাকা এবং ৫ টাকার কাগুজে নোট ব্যতীত সকল কাগুজে নোট মুদ্রণ এবং বাজারে প্রবর্তন এই ব্যাংকের অন্যতম দায়িত্ব। এছাড়া এটি সরকারের কোষাগারের দায়িত্বও পালন করে থাকে।
বাংলাদেশ ব্যাংক
611671#0
বাংলাদেশের কেন্দ্রীয় ব্যাংকটিই বাংলাদেশ ব্যাংক নামে পরিচিত। এটি "বাংলাদেশ ব্যাংক অধ্যাদেশ, ১৯৭২" এর অধীনে ১৯৭১ সালের ১৬ ডিসেম্বর তারিখে প্রতিষ্ঠিত হয়। এই ব্যাংকটির মূল কার্যনির্বাহী প্রধানকে ‘গভর্নর’ হিসাবে আখ্যায়িত করা হয়। ফজলে কবির বর্তমান গভর্নর হিসাবে কর্মরত রয়েছেন; ইতিপূর্বে আরো দশ জন বিশিষ্ট অর্থনীতিবিদ এই পদ অলংকৃত করেছেন।
বাংলাদেশ ব্যাংকের গভর্নরদের তালিকা
2829#1
১৯৭১ সালের মুক্তিযুদ্ধে বিজয়ের পর বাংলাদেশ সরকার ঢাকায় অবস্থিত স্টেট ব্যাংক অফ পাকিস্তানের ঢাকা শাখাকে বাংলাদেশ ব্যাংক নাম দিয়ে বাংলাদেশের কেন্দ্রীয় ব্যাংক হিসেবে প্রতিষ্ঠা করে। বাংলাদেশ ব্যাংক আধ্যাদেশ ১৯৭২ পাশ হওয়ার পর বাংলাদেশ ব্যাংক ১৯৭১ সালের ১৬ই ডিসেম্বর থেকে কার্যকর বলে ঘোষনা করা হয়।
বাংলাদেশ ব্যাংক
605685#1
স্বাধীনতা লাভের দুই বছর পর ১৯৫০ সালে শ্রীলংকার কেন্দ্রীয় ব্যাংকটি প্রতিষ্ঠিত হয়। শ্রীলংকার কেন্দ্রীয় ব্যাংকের প্রতিষ্ঠাতা গভর্নর ছিলেন জন এক্সটা এবং তখন অর্থমন্ত্রী হিসাবে দায়িত্বপালনরত ছিলেন জে. আর. জয়বর্ধনে। এটি ব্যাংকটির সাবেক নাম সিলোনের কেন্দ্রীয় ব্যাংক হিসাবে মুদ্রা বোর্ডের পরিবর্তে প্রতিষ্ঠিত হয়েছিল যেটি তখন দেশে মুদ্রা প্রচলন ও ছাপানো কাজে নিয়োজিত ছিল। এটি এশিয়ান ক্লিয়ারিং ইউনিয়ন এর সদস্য।
শ্রীলংকার কেন্দ্রীয় ব্যাংক
320352#3
১৯৮০ সালের ১৫-১৭ ডিসেম্বর ইসলামী অর্থনীতি গবেষণা ব্যুরোর উদ্যোগে ঢাকায় ইসলামি ব্যাংকিংয়ের ওপর একটি আন্তর্জাতিক সেমিনার অনুষ্ঠিত হয়। ১৯৮১ সালের মার্চে ওআইসিভূক্ত দেশগুলোর কেন্দ্রীয় ব্যাংকের গভর্নরদের সম্মেলন সুদানের রাজধানী খার্তুমে অনুষ্ঠিত হয়। সম্মেলনে পেশকৃত এক প্রতিবেদনে বাংলাদেশ ব্যাংকের গভর্নর জানান, বাংলাদেশে ইসলামি ব্যাংক প্রতিষ্ঠার ব্যাপারে ইতিবাচক সিদ্ধান্ত দেওয়া হয়েছে। ১৯৮১ সালে এপ্রিল মাসে অর্থ মন্ত্রণালয়ের পক্ষ থেকে বাংলাদেশ ব্যাংকের কাছে লেখা এক পত্রে পাকিস্তানের অনুরূপ বাংলাদেশের রাষ্ট্রায়ত্ত ব্যাংকগুলোর শাখাগুলোতেও পরীক্ষামূলকভাবে পৃথক ইসলামি ব্যাংকিং কাউন্টার চালু করে এ জন্য পৃথক লেজার রাখার পরামর্শ দেওয়া হয়। ১৯৮১ সালের ২৬ অক্টোবর থেকে সোনালী ব্যাংক স্টাফ কলেজে ইসলামি ব্যাংকিংয়ের ওপর এক মাস স্থায়ী সার্বক্ষণিক আবাসিক প্রশিক্ষণ কোর্স অনুষ্ঠিত হয়। এ কোর্সে বাংলাদেশ ব্যাংক, সব রাষ্ট্রায়ত্ত ব্যাংক, বিআইবিএম ও প্রস্তাবিত ঢাকা আন্তর্জাতিক ইসলামী ব্যাংক লিমিটেড (বর্তমানে ইসলামী ব্যাংক বাংলাদেশ লিমিটেড)-এর ৩৭ কর্মকর্তা অংশ নেন।
ইসলামী ব্যাংক বাংলাদেশ লিমিটেড
71508#1
প্রথম বিশ্বযুদ্ধের পর অর্থনৈতিক সমস্যার মোকাবিলায় ১৯৩৫ সালে কেন্দ্রীয় ব্যাঙ্ক স্থাপিত হয়। ভারতীয় কেন্দ্রীয় ব্যাঙ্ক স্থাপিত হয়েছিল হিলটন ইয়াং কমিশনের সুপারিশ ক্রমে। ১৯২৬ সালে উক্ত কমিশন রিপোর্ট জমা দিলেও, ব্যাঙ্ক প্রতিষ্ঠিত হতে আরও নয় বছর সময় লাগে। ভারতীয় রিজার্ভ ব্যাংকের প্রস্তাবনায় (Preamble) ব্যাঙ্কনোট প্রচলন নিয়ন্ত্রণ, ভারতের আর্থিক স্থিতাবস্থায় বজায় রাখার স্বার্থে মজুত অর্থ রক্ষা এবং দেশের স্বার্থে মুদ্রা ও ঋণব্যবস্থা নিয়ন্ত্রণে রিজার্ভ ব্যাঙ্কের প্রধান কাজ বলে উল্লেখ করা হয়েছে। রিজার্ভ ব্যাঙ্কের কেন্দ্রীয় কার্যালয় প্রথমে বাংলার কলকাতায় স্থাপন করা হলেও ১৯৩৭ সালে তা স্থায়ীভাবে বোম্বাইতে (অধুনা মুম্বই) স্থানান্তরিত করা হয়। ব্রহ্মদেশে জাপানি আগ্রাসনের পূর্বে এবং পরে ১৯৪৭ সালের এপ্রিল মাস পর্যন্ত রিজার্ভ ব্যাংক ব্রহ্মদেশের কেন্দ্রীয় ব্যাংক হিসেবেও কাজ করেছে। উল্লেখ্য, ১৯৩৭ সালেই ব্রহ্মদেশকে ভারত থেকে বিচ্ছিন্ন করা হয়। ১৯৪৮ সালের জুন মাসে স্টেট ব্যাংক অফ পাকিস্তান কার্যকরী হওয়ার আগে পর্যন্ত ভারতীয় রিজার্ভ ব্যাঙ্ক পাকিস্তানের কেন্দ্রীয় ব্যাঙ্কের কাজও করেছে। শেয়ারহোল্ডারের ব্যাঙ্ক হিসেবে প্রতিষ্ঠিত হলেও ১৯৪৯ সালে রাষ্ট্রায়ত্ত্বকরণের পর ভারতীয় রিজার্ভ ব্যাঙ্কের কর্তৃত্ব সম্পূর্ণতই ভারত সরকারের হাতে চলে যায়।
ভারতীয় রিজার্ভ ব্যাংক
697728#0
ওমানের কেন্দ্রীয় ব্যাংক (সিবিও) ১৯৭৪ সালের ডিসেম্বরে প্রতিষ্ঠিত হয় এবং ১ এপ্রিল ১৯৭৫ সালে কার্যক্রম শুরু করে। ওমানের মূল মুদ্রা কর্তৃপক্ষ ওমান মুদ্রা বোর্ড থেকে এটি প্রতিষ্ঠিত হয়। বর্তমানে, এটি গভর্নর বোর্ডের উপ-চেয়ারম্যান অধ্যাপক আলী বিন মোহাম্মদ বিন মুসা সিবিও’র প্রধান হিসেবে দায়িত্ব পালন করছেন।
ওমানের কেন্দ্রীয় ব্যাংক
320352#1
সুদমুক্ত ব্যাংক প্রতিষ্ঠা বাংলাদেশের মানুষের বহু পুরনো প্রত্যাশা। বিশ শতকের ষাটের দশকে মিসরের মিটগামারে প্রথম সুদমুক্ত ইসলামী ব্যাংক প্রতিষ্ঠিত হয়। এর ফলে বাংলাদেশেও এরূপ একটি ব্যাংক প্রতিষ্ঠার আন্দোলন সক্রিয় হয়। ১৯৭৪ সালের আগস্ট মাসে বাংলাদেশ ইসলামী উন্নয়ন ব্যাংক বা আইডিবির চার্টার স্বাক্ষর করে। ১৯৭৬ সালে প্রখ্যাত ইসলামি চিন্তানায়ক মাওলানা মুহাম্মদ আবদুর রহীমের নেতৃত্বে ঢাকায় ইসলামী অর্থনীতি গবেষণা ব্যুরো প্রতিষ্ঠিত হয়।
ইসলামী ব্যাংক বাংলাদেশ লিমিটেড
2827#1
বাংলাদেশ ব্যাংক অধ্যাদেশ ১৯৭২ অনুযায়ী ন্যাশনাল ব্যাংক অব পাকিস্তান, প্রিমিয়ার ব্যাংক এবং ব্যাংক অব বাহাওয়ালপুরকে অধিগ্রহণ করে সোনালী ব্যাংক প্রতিষ্ঠিত হয়। ২০০৭ সালের ৩ জুন তারিখে এটি পাবলিক লিমিটেড কোম্পানী হিসাবে নিবন্ধিত হয়। যেসব স্থানে বাংলাদেশ ব্যাংকের কোনো শাখা নেই সেসব স্থানে সোনালী ব্যাংক বাংলাদেশের সরকারি কোষাগারের দায়িত্ব পালন করে থাকে। ব্যাংকটি স্ট্যাম্প শুল্ক, খাজনা এবং নিবন্ধীকরণ ফি আদায় করে থাকে, বিশেষ সঞ্চয়ী হিসাব পরিচালনা করে, সরকারী কর্মচারীদের পেনসন এবং শিক্ষা প্রতিষ্ঠানসমুহের শিক্ষকদের বেতন পরিশোধ করে থাকে।
সোনালী ব্যাংক
264789#0
বাংলাদেশের ব্যাংকসমূহের তালিকা দ্বারা বাংলাদেশের রাষ্ট্রায়ত্ব, বাণিজ্যিক, বিশেষায়িত ও ভূমি উন্নয়ন ব্যাংক সমূহের নামসমূহ একত্র প্রকাশিত। বাংলাদেশের অর্থনীতির অন্যতম জীবনীশক্তি এই ব্যাংকগুলো দেশের মুদ্রাবাজারকে রাখে গতিশীল ও বৈদেশিক বাণিজ্যকে করে পরিশীলিত। বাংলাদেশের কেন্দ্রীয় ব্যাংক হলো বাংলাদেশ ব্যাংক, এবং ৬টি রাষ্ট্রায়ত্ব ব্যাংক ছাড়াও রয়েছে আরো বহু সংখ্যক ব্যাংক। অন্যান্য ব্যাংকের মধ্যে রয়েছে ৫টি বিশেষায়িত ব্যাংক, ৩৫টি ব্যক্তি মালিকানাধীন বাণিজ্যিক ব্যাংক, ১টি ভূমি উন্নয়ন ব্যাংকও। এছাড়া বাংলাদেশই প্রথম দেশ, যেখানে সামাজিক ব্যবসার ধারণায় প্রথম প্রতিষ্ঠিত হয় গ্রামীণ ব্যাংক নামক ক্ষুদ্রঋণ সেবাদাতা প্রতিষ্ঠান, যা একটি বিশেষায়িত ব্যষ্টিক-অর্থায়নকারী প্রতিষ্ঠান।
34
বাংলাদেশের ব্যাংকসমূহের তালিকা